Определение на Съда (девети състав) от 20 февруари 2024 г. (преюдициално запитване от Sąd Okręgowy w Koszalinie — Полша) — RF/Getin Noble Bank S.A.
(Дело C-34/231, Getin Noble Bank)
(Преюдициално запитване — Член 53, параграф 2 от Процедурния правилник на Съда — Възстановяване и преструктуриране на кредитни институции — Правомощие да се ограничи изпълнението на обезпечения — Искано тълкуване на разпоредба, която няма никаква връзка с предмета на спора в главното производство — Явна недопустимост)
Език на производството: полски
Запитваща юрисдикция
Sąd Okręgowy w Koszalinie
Страни в главното производство
Ищец: RF
Ответник: Getin Noble Bank S.A.
Диспозитив
Преюдициалното запитване, отправено от Sąd Okręgowy w Koszalinie (Окръжен съд Кошалин, Полша) с акт от 30 декември 2022 г., е явно недопустимо.
____________
1 ОВ C 155, 2.5.2023 г.